SKI Javorovica
Lyžiarske stredisko JAVOROVICA je situované na úpäti severných svahov Nízkych Tatier v jednej z najkarjších dolín Slovenska, vzdialené 7 km od Liptovského Mikuláša. Obec Liptovský Ján je známe kúpeľné miesto s viacerými pozoruhodnými stavebnými pamiatkami. Nakoľko je ubytovanie v Liptovskom Jáne veľmi vyhľadávané, teší sa aj toto centrum zimnej zábavy veľkej oblube. Svojou ponukou služieb a terénmi, uspokojí lyžiarske nároky hlavne začínajúcich lyžiarov, ale aj lyžiarov skúsenejších.
Lyžiarská sezóna trvá od decembra do apríla, pretože zjazdovky sú mechanicky zasnežované. Je to lyžiarské stredisko rodinného typu s vlastnou lyžiarskou školou a lyžiarskou škôlkou.
V SKI Javorovica - Liptovský Ján sú 4 lyžiarske trate, ktoré dosahujú celkovú dĺžku 2,6 km. Pre začiatočníkov je pripravená lyžiarska škola a lyžiarska škôlka, v ktorej vám a vašim deťom inštruktori pomôžu so zvládnutím základnej techniky lyžovania. Priamo na svahu sa nachádza aj požičovňa lyžiarskeho výstroja a občerstvenie.